Далекосъобщения

Далекосъобщенията, наричани също телекомуникации или електронни съобщения, са преносът, излъчването и  предаването с цел комуникация и в интернет обмен на информация чрез използването на сигнали, текстови и семиотични знаци, думи, изречения, текстове, семантично самостоятелни съобщения, също така образи и звуци, или информация от различен тип чрез жична, кабелна, радио, сателитна, оптична или базирана на електромагнетизъм система.

Далекосъобщенията са отрасъл на икономиката, част от сектора за създаване и разпространение на съобщения, информация и творчески произведения,  продукти, и далекосъобщения, включващ преноса на СМС съобщения и  информация – телефония, интернет, радио и телевизионни програми и други – чрез кабелни и безжични мрежи и пряко свързаните с това дейности, като изграждането, поддръжката и експлоатацията.

История

Античност 
В по-ранните години от човешката история далекосъобщенията се състоят в употребата на визуални (като дим, оптични телеграфи, сигнални флагове, оптически хелиографи) или аудио (звукови) сигнали и съобщения чрез кодирано биене на барабани, хорни или силни изсвирвания.

Телефон и телеграф 
Руският изобретател Павел Шилинг през 1832 г. в Петербург създава първия в историята телеграфен апарат. Линията е прекарана между Зимния дворец и зданието на Министерството на съобщенията. Първият електрически телеграф е патентован през 1837 г. от Уилям Фотергил Кук. На 24 май 1844 г. Самюъл Ф. Б. Морз предава първото електрическо съобщение „Какво е направил Бог?“. Няколко десетилетия по-късно освен писменост, по електрически път започва да се предава и говор. През 1870 година, назависимо един от друг в разлика от няколко часа, Александър Бел и Илайша Грей патентоват телефона като устройство, преобразуващо звук в електрически сигнал. След 1880 година предаването на телефонни сигнали започва да се осъществява на разстояния над километър.

Типове 
Телекомуникациите могат да се разделят по два основни признака:

 Преносна среда
 Наземна (оптичен кабел, меден кабел, коаксиален кабел)
 Безжична (радио, ефирна телевизия, безжични мрежи)

 Телекомуникационна услуга
 Пренос на глас (радио, телефония)
 Пренос на образ (телевизия, видеоконференция)
 Данни (достъп до споделени ресурси)
 Комбинирана

Елементи 
Основните елементи за осъществяване на телекомуникация са:

 Предавател
 Преносна среда и телекомуникационна мрежа
 Приемник

В условията на телекомуникация, предавателят и приемникът са едно устройство, но работещо в два или повече честотни канала (честота на приемане и честота на предаване).

Необходимо уточнение е, че в зависимост от посоката на предаване, преносната среда може да е различна.

Вид на трансмисията 
Според броя на приемниците се прави следното разграничение на видовете свързване:
 точка към точка (един предавател – един приемник ())
 телефонен разговор
 точка към много точки (един предавател – точно определен брой приемници ())
 конферентен разговор
 радиоразпръскване (един предавател – неопределен брой приемници ())
 незащитено радиопредаване (всеки може да приема)

Трънкинг 

Когато става дума за споделяне на общ комуникационен ресурс, се използва понятието трънкинг – процес на избиране на един свободен комуникационен път от много възможни. Резултатът е увеличаване на капацитета на двупосочната (дуплексна) система, която организира потребителите по подходящ начин.

Доставчици 
Основни доставчици на телекомуникационни услуги са:

 Фиксирани оператори (телефонен пост, селекция и преселекция)
 Мобилни оператори
 Интернет доставчици
 Кабелни телевизии
 Съкращения в телекомуникациите

В България 
В края на XX век в България се използва терминът „далекосъобщения“, но от 2007 г. е в сила Закон за електронните съобщения, който урежда обществените отношения, свързани с „пренасяне, излъчване, предаване и приемане на знаци, сигнали, писмен текст, изображения, звук или съобщения от всякакъв вид чрез проводник, радиовълни, оптична или друга електромагнитна среда“.

Източници

Външни препратки 
 Антони Славински, Телекомуникации, Университетски речник на Нов български университет

 
Високи технологии